                             højesterets dom
                          afsagt onsdag den 4. februar 2015
sag 146/2013
(1. afdeling)
vognmandsforeningen nortra ved formand lars hirsch
som mandatar for jørn færch
(advokat nikolaj nikolajsen)
mod
trafikstyrelsen
(kammeradvokaten ved advokat niels banke)
i tidligere instans er afsagt dom af vestre landsrets 12. afdeling den 18. april 2013.
i pådømmelsen har deltaget syv dommere: poul søgaard, niels grubbe, thomas rørdam, jon
stokholm, vibeke rønne, michael rekling og jens kruse mikkelsen.
påstande
appellanten, vognmandsforeningen nortra som mandatar for jørn færch, har nedlagt på-
stand om, at indstævnte, trafikstyrelsen, skal anerkende,
1)     at styrelsens afgørelse af 17. juni 2010 er ugyldig,
2)     at styrelsens afgørelse af 28. april 2011 er ugyldig,
3)     at jørn færch ved at følge overenskomst af 1. marts 2010 mellem vognmandsforenin-
       gen nortra og chaufførforeningen nortra har overholdt vilkårene for de udstedte
       – nu ombyttede – tilladelser til offentlig servicetrafik, udstedt i henhold til buslovens §
       18, stk. 2,
4)     at jørn færch ved at følge transportoverenskomsten mellem kristelig fagforening og
       kristelig arbejdsgiverforening, herunder det mellem foreningerne indgåede protokollat
                                                 - 2 -
       af 10. februar 2011, har overholdt vilkårene for de udstedte – nu ombyttede – tilladelser
       til offentlig servicetrafik, udstedt i henhold til buslovens § 18, stk. 2, og
5)     at jørn færch ved at følge transportoverenskomsten mellem kristelig fagforening og
       kristelig arbejdsgiverforening, herunder det mellem foreningerne indgåede protokollat
       af 10. februar 2011, har overholdt vilkårene for de udstedte tilladelser til offentlig ser-
       vicetrafik, udstedt i henhold til taxilovens § 5, stk. 5.
trafikstyrelsen har påstået principalt afvisning, subsidiært frifindelse, for så vidt angår på-
stand 1 og 2, der svarer til de subsidiære påstande 2 og 3, der blev afvist ved landsrettens ken-
delse af 2. oktober 2012, og stadfæstelse for så vidt angår påstand 3, 4 og 5, der svarer til
henholdsvis påstand 1, 2 og 4 i landsrettens dom.
anbringender
vognmandsforeningen nortra som mandatar for jørn færch har supplerende anført, at
bestemmelserne i buslovens § 18, stk. 2, og taxilovens § 5, stk. 5, udgør delegation af lovgiv-
ningskompetence til private i strid med grundloven. bestemmelsernes henvisning til ”de på-
gældende kollektive overenskomster” er endvidere uklar og lever ikke op til den danske og
eu-retlige grundsætning om retssikkerhed, da trafikstyrelsen ikke har offentliggjort oplys-
ninger om, hvilken kollektiv overenskomst, som efter styrelsens opfattelse skal lægges til
grund.
ugyldighed, jf. påstand 1 og 2, må være den relevante reaktion, hvis trafikstyrelsens afgørel-
ser er truffet på grundlag af lovgivning, der strider mod grundloven, eller hvis jørn færch
anses for at have overholdt vilkårene for sine tilladelser.
trafikstyrelsen har supplerende anført, at bestemmelserne i buslovens § 18, stk. 2, og taxilo-
vens § 5, stk. 5, alene henviser til en norm og ikke er udtryk for delegation af lovgivnings-
kompetence, og bestemmelserne er dermed ikke i strid med grundlovens § 3. bestemmelserne
er endvidere ikke i strid med eu-retten, herunder det eu-retlige retssikkerhedsprincip.
jørn færch har ikke den fornødne aktuelle, retlige interesse i at få prøvet påstand 1 og 2. de
afgørelser, påstandene angår, drejer sig om jørn færchs tilladelser til offentlig servicetrafik i
henhold til busloven, og disse tilladelser har han tilbageleveret til trafikstyrelsen i 2012 i for-
                                                - 3 -
bindelse med udstedelse af nye tilladelser i henhold til taxiloven. en eventuel dom i overens-
stemmelse med påstand 1 og 2 vil ikke have betydning for jørn færchs retsstilling.
supplerende om retsgrundlaget
godskørselslovens § 6, stk. 3 (tidligere stk. 2 eller stk. 5), taxilovens § 5, stk. 5, og buslovens
§ 18, stk. 2 (tidligere stk. 3), indeholder følgende identiske bestemmelse:
       ”indehaveren af en tilladelse […] skal følge de bestemmelser om løn- og arbejdsvilkår
       for chauffører, der findes i de pågældende kollektive overenskomster.”
bestemmelsen er indsat i godskørselsloven ved lov nr. 293 af 23. maj 1973. forarbejderne til
den oprindelige bestemmelse (§ 6, stk. 2), der er gengivet i landsrettens dom, fremgår af fol-
ketingstidende 1972-73, tillæg a, sp. 5727 og 5736. forarbejderne til den nugældende,
uændrede bestemmelse (dengang § 6, stk. 5, nu § 6, stk. 3), der også er gengivet i landsrettens
dom, fremgår af folketingstidende 1988-89, 1. samling, tillæg a, lovforslag nr. l 52, sp.
1561.
bestemmelsen er indsat i busloven ved lov nr. 364 af 6. juni 1990. forarbejderne til bestem-
melsen, der er gengivet i landsrettens dom, fremgår af folketingstidende 1989-90, tillæg a,
lovforslag nr. l 120, sp. 3253.
bestemmelsen er indsat i taxiloven ved lov nr. 329 af 14. maj 1997. forarbejderne til be-
stemmelsen, der er gengivet i landsrettens dom, fremgår af folketingstidende 1996-97, tillæg
a, lovforslag nr. l 141, sp. 3146.
højesterets begrundelse og resultat
efter buslovens § 18, stk. 2, og taxilovens § 5, stk. 5, skal indehaveren af en tilladelse efter de
to love følge de bestemmelser om løn- og arbejdsvilkår for chauffører, der findes i ”de pågæl-
dende kollektive overenskomster”. sagens hovedspørgsmål er, om jørn færch overholdt disse
lovbestemmelser ved at følge overenskomsten mellem vognmandsforeningen nortra og
chaufførforeningen nortra (nortra-overenskomsten) og bestemmelserne om provisi-
onslønnede taxichauffører i transportoverenskomsten mellem kristelig fagforening og kri-
stelig arbejdsgiverforening (krifa-overenskomsten).
                                                 - 4 -
af de grunde, som landsrettens mindretal har anført, finder højesteret, at jørn færch både ved
at følge nortra-overenskomsten og bestemmelserne om provisionslønnede taxichauffører i
krifa-overenskomsten har opfyldt kravene i buslovens § 18, stk. 2, og taxilovens § 5, stk. 5.
højesteret tager herefter jørn færchs påstand 3, 4 og 5 til følge.
der er endvidere spørgsmål om, hvorvidt jørn færch har fornøden interesse i en prøvelse af,
om trafikstyrelsens afgørelser af 17. juni 2010 og 28. april 2011 er ugyldige (påstand 1 og 2).
ved afgørelserne af 17. juni 2010 og 28. april 2011 fastslog trafikstyrelsen, at jørn færch
ikke overholdt buslovens § 18, stk. 2, ved at følge nortra-overenskomsten og bestemmel-
serne om provisionslønnede taxichauffører i krifa-overenskomsten. disse afgørelser bygger
på trafikstyrelsens fortolkning af buslovens § 18, stk. 2, der tillige er prøvet ved højesterets
stillingtagen til påstand 3 og 4. herefter, og idet afgørelserne angår tilladelser udstedt i hen-
hold til busloven, som senere er annulleret i forbindelse med, at der er givet jørn færch tilla-
delser efter taxiloven, vil en stillingtagen til påstand 1 og 2 være uden betydning for hans rets-
stilling, og højesteret afviser derfor påstand 1 og 2.
sagsomkostningerne er fastsat til dækning af advokatudgift for begge instanser med 200.000
kr. og af retsafgift for begge instanser med 5.500 kr., i alt 205.500 kr.
                                       thi kendes for ret:
trafikstyrelsen skal anerkende,
−     at jørn færch ved at følge overenskomst af 1. marts 2010 mellem vognmandsforeningen
      nortra og chaufførforeningen nortra har overholdt vilkårene for de udstedte – nu
      ombyttede – tilladelser til offentlig servicetrafik, udstedt i henhold til buslovens § 18, stk.
      2,
−     at jørn færch ved at følge transportoverenskomsten mellem kristelig fagforening og
      kristelig arbejdsgiverforening, herunder det mellem foreningerne indgåede protokollat af
      10. februar 2011, har overholdt vilkårene for de udstedte – nu ombyttede – tilladelser til
      offentlig servicetrafik, udstedt i henhold til buslovens § 18, stk. 2, og
                                                - 5 -
−    at jørn færch ved at følge transportoverenskomsten mellem kristelig fagforening og
     kristelig arbejdsgiverforening, herunder det mellem foreningerne indgåede protokollat af
     10. februar 2011, har overholdt vilkårene for de udstedte tilladelser til offentlig service-
     trafik, udstedt i henhold til taxilovens § 5, stk. 5.
påstand 1 og 2 fra vognmandsforeningen nortra som mandatar for jørn færch afvises.
i sagsomkostninger for landsret og højesteret skal trafikstyrelsen betale 205.500 kr. til
vognmandsforeningen nortra ved formand lars hirsch som mandatar for jørn færch. det
idømte beløb skal betales inden 14 dage efter denne højesteretsdoms afsigelse og forrentes
efter rentelovens § 8 a.
